Tässä Jerusalem-uutiset ja Pekka Sartola, hyvää lauantai-iltaa.
Uutisaiheitamme tänään: -
Israelin hallituksen sisäpoliittinen kriisi -
sai myös palestiinalaisten johtaja Mahmud Abbasin -
tukemaan koalitiota, -
joka voisi estää entisen pääministeri Netanjahun -
nousemista takaisin valtaan.
Abbas on ottanut yhteyttä -
useisiin Israelin parlamentin arabikansanedustajiin, -
erityisesti niihin, jotka kuuluvat ns. Yhteislistaan.
Heidän johtajanaan pidetään Ayman Odehia, -
joka puolestaan on joutumassa Knessetin tutkimuksen kohteeksi -
vihapuheidensa ja lausuntojensa johdosta.
Abbasin tavoitteena onkin estää nykyistä koalitiota romahtamasta, -
sillä se on laajalti vasemmistolaisempi -
ja siten palestiinalaisten kannalta hyödyllisempi -
kuin uskonnollista äärioikeistoa edustava Netanjahu ja Likud-ryhmä.
Poliittista oikeistoa edustavat ryhmät ovat huomioineet Abbasin toimet, -
ja Likudin mukaan se on suurin todiste siitä, -
että vasemmistolainen nykyhallitus on parasta Israelin vihollisille -
ja vahingoittaa Israelin kansallisia etuja.
Siksi siitä on päästävä eroon mahdollisimman pian.
Näin Likudin kansanedustaja Ariel Kallner kertoi Israel365-medialle.
Samalla myös äänenpainot nykyisen pääministeri Bennettin eroamiselle -
ovat jatkuvasti voimistuneet.
Palestiinan politiikan ja tutkimuskeskuksen uusi kysely -
tarjoaa monia uusia näköaloja palestiinalaisten mielipiteisiin -
erityisesti Israeliin liittyvistä aiheista.
Tulokset ovat erittäin huolestuttavia, -
ja Israelin hallituksen mielestä ne on otettava kansainvälisesti huomioon -
ennen kuin Euroopan unionissa ja YK:ssa muotoillaan -
minkäänlaista politiikkaa Israelin ja palestiinalaisten konfliktista.
Uuden tutkimuksen selkeimmät havainnot ovat, -
että palestiinalaishallinnon johtajaa Mahmud Abbasia ei valita uudelleen -
ja että palestiinalaiset toivovat näkevänsä hänen sijastaan johdossa -
yhden tai toisen länsimaissa terroristiksi luokitellun henkilön.
Vastoin palestiinalaishallinnon omaa lakia, -
jonka mukaan henkilö voi toimia itsehallinnon puheenjohtajana -
enintään kaksi neljän vuoden toimikautta, -
Mahmud Abbas on nyt ollut vallassa yhtäjaksoisesti jo 18 vuotta.
Kansainvälisen painostuksen vuoksi Abbas julisti PA:n parlamenttivaalit -
vuosi sitten, mutta peruutti ne ymmärrettyään Fatah-puolueensa -
tulevan erittäin todennäköisesti häviämään Hamasille.
Tämä uusi tutkimus osoittaa myös, -
että Abbas vain viivyttää väistämätöntä.
Jos Abbas kohtaisi tänään Hamas-johtaja Ismael Haniyehin -
äänestettäessä PA:n puheenjohtajan paikasta -
Haniyeh saisi 54 prosenttia äänistä ja Abbas vain 38 prosenttia.
Kaikkein erikoisinta on kuitenkin se, -
että palestiinalaisten suosituin poliitikko on Marwan Barghouti, -
joka istuu kuitenkin viittä elinkautista tuomiota Israelin vankilassa.
Hänen suosionsa salaisuus on, että hän surmasi henkilökohtaisesti -
neljä israelilaista sekä yhden kreikkalais-ortodoksien papin -
ja oli osallisena useissa kymmenissä eri terrori-iskuissa.
Vaikka monet kansainväliset toimijat, mukaan lukien YK, USA ja EU, -
ilmaisevat jatkuvasti tukensa niin sanotulle kahden valtion ratkaisulle, -
eli uuden Palestiinan valtion luomiselle, -
joka koostuu Gazan alueesta, osasta tai koko Juudeasta ja Samariasta -
ja osasta tai koko Jerusalemista, -
vain 40 prosenttia palestiinalaisista tukee tätä ajatusta.
Kun kysyttiin tehokkaimmasta keinosta -
lopettaa ns. Israelin miehitys ja rakentaa itsenäinen valtio, -
68 prosenttia palestiinalaisista valitsi väkivallan.
Toiseksi tärkeimpänä tavoitteena -
tulisi olla pakolaisten paluuoikeus kaupunkeihinsa ja kyliinsä.
Tutkimus osoittaa, että palestiinalaishallinto pitääkin -
erittäin tärkeänä vapaan paluumuutto- oikeuden saamista näille pakolaisille.
Se merkitsisi käytännössä myös kansallisvaltio Israelin tuhoutumista.
Sama tutkimus toteaa myös, että 73 prosenttia palestiinalaisista uskoo -
Koraanin ennustavankin juuri niin, että Israel tulee tuhoutumaan.
Sunnuntaina 24. huhtikuuta käytävissä Ranskan presidentinvaaleissa -
toiselle kierrokselle päässeen ehdokkaan Marine Le Penin -
eräs ulkopoliittinen tavoite tulisi olemaan kahden valtion malli -
ja ennen muuta Jerusalemin jakaminen.
Hän jatkaisi näin isänsä Jean Le Penin linjaa.
Tämä tunnettiin äärioikeistolaisena ja myös Holokaustin kieltäjänä.
Tytär Marinen mukaan Ranska ei tunnusta Israelille -
mitään yksipuolista oikeutta Jerusalemiin ja katsoo myös -
ns. pakolaisongelman ratkeavan vain kahden valtion mallin mukaan.
Marine Le Pen asettuu palestiinalais- hallinnon näkemyksen kannalle, -
mutta sai samalla molemmat Ranskan suuret juutalaisjärjestöt -
kutsumaan joukot koolle -
äänestämään nykyisen presidentti Emmanuel Macronin puolesta.
Israelin sisäpolitiikan kaksijakoisuus ja kilpailu siitä, -
kuka maata todella johtaa, on johtanut siihen, -
että suhteet Venäjään ovat menossa huonompaan suuntaan -
kuin vuosikymmeniin.
Jo aikaisemmin Israelin ulkoministeriö on tuominnut Venäjän sotatoimet -
ja kansanmurhan hyvin julkisesti, ja nyt siihen tuli lisäystä -
Israelin äänestettyä YK:n Ihmisoikeuskomiteassa sen puolesta, -
että Venäjä erotettaisiin kyseisestä järjestöstä.
Venäjän ulkoministeriön mukaan -
Israelin äänestys oli vain ohuesti verhottu yritys -
kääntää maailman huomio pois -
Israelin ja palestiinalaisten välisestä konfliktista.
Israelin Moskovan-suurlähettiläs on myös kutsuttu -
Venäjän ulkoministeriöön puhutteluun.
Ulkoministeriön tiedotteen mukaan -
myös Israel yrittää nyt käyttää Ukrainan tilannetta hyväkseen -
ja ohjata maailman huomion pois siitä, että Israelin hallitus jatkaa -
useiden YK:n turvallisuusneuvoston ja yleiskokouksen päätösten vastaista -
palestiinalaisalueiden laitonta miehitystä -
ja niiden hiipivää liittämistä Israelin valtioon.
Tiedotteen sanamuoto oli kokonaisuudessaan kovinta, -
mitä Venäjän taholta on kohdistettu Israeliin vuosikymmeniin.
Kun suhteet Venäjään ovat kylmenemässä, -
ovat suhteet Turkkiin puolestaan lämpenemässä huimaa vauhtia.
Näin kertoi Turkin ulkoministeri Mevlut Gavusoglu -
ryhmälle Israelin median edustajia viikko sitten.
Hänen mukaansa näillä kahdella maalla on pitkä historia yhteistyöstä -
sekä myös kulttuurillinen ja sosiaalinen yhteys -
ja runsaasti kahdenvälisiä alueellisia intressejä -
eikä vähiten energiasektorilla. Näin totesi ministeri Gavusoglu.
Maat voisivat tehdä nykyistä paljon laajempaa yhteistyötä kaupan, -
investointien, tieteen, teknologian, elintarviketurvan, ympäristön -
ja tietenkin myös jo mainitun energian alueilla.
Ulkoministeri Gavusoglu pääsikin lopulta pääaiheeseensa todeten, -
että yhteistyö etenkin energiavarojen hyödyntämisessä -
voisi olla kummallekin maalle erittäin hyödyllistä.
Maakaasuputki Turkkiin Leviatanin kentältä -
voisi sen huomattavan edistymisen vuoksi toteutua -
nykyisiä arvioita huomattavasti nopeammin.
Jerusalemin Temppelivuori ei tunnu milloinkaan pääsevän eroon -
vaikutuksestaan olla eri ääriryhmien -
uskonnollisten ja poliittisten väkivaltaisuuksien temmellyskenttänä.
Näin tapahtuu eritoten aina, kun vietetään jotakin -
joko juutalaisille tai muslimeille tärkeää uskonnollista juhlaa.
Tämäkään hiljan päättynyt pääsiäinen ei tuonut muutosta näihin käytäntöihin.
Pikemminkin päinvastoin, sillä moniin edeltäviin vuosiin verrattuna -
tänä pääsiäisenä nähtiin -
ennätyksellisen paljon väkivaltaisuuksia.
Osa niistä sai alkunsa jo ennen -
runsas viikko sitten alkanutta muslimien Ramadan-paastokuukautta,
kun israelilainen Paluu Temppelivuorelle -niminen ääriryhmä -
tarjosi rahapalkintoja juutalaisille, -
jotka onnistuisivat suorittamaan rituaalisen uhrin Temppelivuorella.
Israelin poliisi joutui käyttämään kovia otteita -
saadakseen palestiinalaishallinnon -
sekä Jordanian Muslimiveljeskunnan agitoimat ryhmät taltutettua.
Yli kolmesataa pidätettiin, joukossa myös niitä, -
jotka olivat tulossa Temppelivuorelle uhriksi tarkoitetun karitsan kanssa.
Toora velvoittaa uhraamaan karitsan pääsiäisen aattona, -
joka alkoi perjantai-iltana, -
ja sen mukaan liha tulee syödä juhlan ensimmäisenä yönä -
happamattoman leivän, matzan, ja karvaiden yrttien kanssa.
Nämä juutalaiset rituaaliuhrit päättyivät -
toisen temppelin tuhoamiseen vuonna 70 jKr.
Näin Jerusalem-uutiset tällä kertaa.
Muistathan rukoilla rauhaa tuolle kaupungille, maalle, -
koko Lähi-itään ja aivan erityisesti myös Ukrainan kansalle.
Pysy kanavalla, nähdään jälleen viikon kuluttua.
Tekstitys: Anni Lähteenmäki